
Odbornú spôsobilosť na prácu s toxickými a veľmi toxickými látkami a zmesami  preukazuje: 

a) fyzická osoba –podnikateľ, ktorý vykonáva  prácu samostatne

b) vedúci zamestnanec, ktorý je na pracovisku zodpovedný za odborné vykonávanie týchto činností 

c) zamestnanec, ktorý vykonáva prácu samostatne 
Pojmy na účely overenia odbornej spôsobilosti

1. Odborné využitie – výroba (získavanie, úprava, spracovanie, čistenie, dávkovanie, plnenie a balenie do spotrebiteľského balenia), používanie (spotreba účinných látok na účely vývoja, výskumu, analýz, aplikácie prípravkov na ochranu rastlín, na dezinfekciu a na reguláciu živočíšnych škodcov,  nakladanie s nebezpečnými odpadmi) a iné použitie. 

2. Obchodovanie – vývoz, dovoz, distribúcia, skladovanie alebo sprostredkovanie kúpy a predaja vo veľkoobchode, predaj v maloobchode, poskytovanie služieb (napr. prečerpávanie, miešanie, rozvažovanie vo veľkoobchode).

